laion/Wikipedia-Exotic huggingface dataset:
Odoaker

Odoaker (ka Odowaker; umbes 435 – 493) oli germaani väepealik ja Itaalia kuningas alates 476. aastast kuni surmani. Odoaker oli viimase Lääne-Rooma keisri Romulus Augustuluse ihukaitseülem ning 476. aastal otsustas ta viimase kukutada. Odoaker ei soovinud enam valitseda varikeisri varjus, vaid saada Itaalia otseseks isandaks. Nii kuulutas ta end ametlikult Ida-Rooma keisrile Zenole alluvaks, ent tegelikult valitses ta Itaaliat üksinda. Aastal 480, pärast 475. aastal kukutatud ja 475–480 Dalmaatsias valitsenud Lääne-Rooma keisri Julius Nepose surma, liitis Odoaker oma kuningriigiga ka kunagise Illüüria provintsi. Ent hiljem läks ta Zenoga tülli ning nii saatis too Itaaliat vallutama Theoderich Suure ja idagoodid. Aastaks 493 jõudsid Theoderich ja Odoaker kokkuleppele, et jagavad võimu, kuid pidusöögil tappis Theoderich ta ilmselt isiklikult.
Argentina lipp

Argentina lipp on Argentina Vabariigi ametlik lipp. Riigi- ja rahvuslipuna võeti see kasutusele 12. veebruaril 1812, 1818. aastal lisati lipule kuldne päike (Mai Päike – Argentina sümbol, viitab Mairevolutsioonile), millel on 32 vaheldumisi sirget ja lainelist kiirt. Algselt oli päike vaid riigilipul, kuid 1985. aastal kinnitati ka rahvuslipule. Sinine (PMS 2975C) sümboliseerib taevast, kuldkollane (PMS 116C) päike tähistab revolutsiooni ja iseseisvust. Argentina vapp Maailma riikide lipud Maria Costantino "Maailma riikide lipud". Koolibri 2006 ISBN 109985015575 Argentina lipp andmebaasis Flags of the World (inglise keeles)
Sangay Ngedup

Sangay Ngedup (sündinud 1953 Punakha ringkonnas Nobgangi külas) on Bhutani põllumajandusminister. Lyonpo. Sangay Ngedup oli peres teine poeg ning tal oli kaks venda ja viis õde. Neli tema õde on Bhutani kuningannad. Ta on lõpetanud Indias Kalimpongis kooli Dr Graham's Homes ja New Delhis St Stephen's College'i. 1976. aastal astus ta Bhutani välisteenistusse ja käis diplomaatiakursustel Austraalias ja New Delhis. 1977. aastal töötas ta Bhutani alalises esinduses ÜRO juures ning hiljem teise ja esimese sekretärina Bhutani kuninglikus saatkonnas New Delhis. Aastatel 1986–1989 oli Sangay Ngedup suursaadik Kuveidis. 1989. aastal sai temast kaubandus- ja tööstusdirektor ning aprillis 1991 Plaanikomisjoni kaassekretär. 1992. aastal sai ta tervishoiu peadirektoriks. 1998. aastast oli ta tervishoiu- ja haridusminister, 2003. aastast on ta põllumajandusminister. 9. juulist 1999 kuni 20. juulini 2000 ja 5. septembrist 2005 kuni 7. septembrini 2006 oli ta Bhutani peaminister. Rahvusvahelised tervishoiuorganisatsioonid on tunnustanud tema tegevust riigi tervishoiusüsteemi arendamisel. Aastatel 1996–1999 oli ta Maailma Terviseorganisatsiooni täitevkomitee esimees. Ta on kuulunud GAVI (Ülemaailmne Vaktsiinide ja Vaktsineerimise Liit) direktorite nõukogusse. Ta on palju mööda Bhutani ringi sõitnud, julgustades kaugete piirkondade meedikuid. Ta on püüdnud teha arstiabi kättesaadavaks kõigile Bhutani elanikele. See tegevus on teinud ta Bhutanis populaarseks. 2002. aastal sooritas ta koos veel kuue inimesega tervisematka "Liigu terviseks" Trashigangist Thimphusse. See oli 560 km pikkune jalgsimatk. Ta kavandas selle ise vahendina rahakogumiseks Bhutani Tervisefondi (Bhutan Health Trust Fund), mille eesmärk on tasuta esmatasandi arstiabi rahastamine. Kuningas Jigme Singye Wangchuck andis Sangay Ngedupile 24. augustil 1987 punase kabney (dasho tiitli) ja 1. jaanuaril 1998 oranži kabney (lyonpo tiitli). Ta on saanud Maailma Terviseorganisatsiooni auhinna "Tubakas ja tervis" ja Sasakawa auhinna saavutuste eest Bhutani esmatasandi arstiabi parandamisel. Sangay Ngedup on abielus ja tal on neli last. Tervisematk 2002
Loksa lipp

Loksa lipp on Harju maakonnas asuva Eesti linna Loksa lipp. Lipp on kinnitatud 8. märtsil 1996. Loksa linna lipp on ristkülikukujuline, mille laiuse ja pikkuse suhe on 7:10. Lipu pind on poolitatud kaheks väljaks, millest vardapoolne on punane ja sellel asetseb Loksa vapil kujutatud kollane mänd ja kaluripaadid. Lipu lehviv osa on valge-punase triibuline, vaheldumisi 5 valget ja 4 punast, võrdse laiusega triipu. Lipu normaalsuurus on 1050 × 1500 mm. Lippu kasutatakse Loksa linna pidupäevadel ja muudel tähtsündmustel. Lippu kasutatakse kõrvuti Eesti riigilipuga. Lipu heiskamise otsustab linnavalitsus. Loksa linna sümboolika
Bhutani peaminister

Bhutani peaminister (Ministrite Nõukogu esimees) on Bhutani valitsusjuht (peaminister). Peaministri ametikoht roteerub üheaastase ametiajaga. Ametikoht on seotud häälte arvuga, mis saadi Ministrite Nõukokku valimisel. Peaministri eksisteerib Bhutanis alates 1998. aastast. Varem oli valitsusjuhiks kuningas. Aastatel 1952–1964 kasutati välissuhetes tinglikult peaministri nimetust.
Jigme Thinley

Lyonpo ('minister') Jigme Yoser Thinley (sündinud 1952 Bumthangi ringkonnas) on Bhutani poliitik, mitmekordne Bhutani peaminister. 20. juulist 1998 9. juulini 1999 ja 30. augustist 2003 20. augustini 2004 oli ta Bhutani peaminister (Ministrite Nõukogu esimees). Ta oli uuesti peaminister 9. aprillist 2008 kuni 30. juulini 2013. Aastatel 1998–2003 oli ta Bhutani välisminister. Aastatel 2004–2008 oli ta sise- ja kultuuriminister. Bhutani Sise- ja Kultuuriministeeriumi lehekülg
Rpm (ansambel)

Rpm (ka Revolution Per Minute) on eesti ansambel, mis moodustati aastal 2005. aasta kevadel. Ansambli muusikaline stiil kõigub oi!, ska ja streetpunki vahepeal. Karu (trummid) Kalev (soolokitarr) Oss (vokaal, kitarr) Armando (saksofon) Sander (basskitarr) Mitteametlikult on välja antud 2005 – "D.I.Y" (demo) 2008 – "We Live For Music" (EP) 2009 – "Endless Summer" (demo) Koduleht Facebook
Heinrich II

Heinrich II on olnud mitme valitseja nimi: Heinrich II Püha, Saksa-Rooma keiser 1002–1024 Heinrich II, Świdnica hertsog Heinrich II, Baieri hertsog (955–976, 985–995) Heinrich II, Löweni krahv (1056–1079) Heinrich II, Luksemburgi krahv (1086–1096) Heinrich II, Kärnteni hertsog (1090–1122) Heinrich II, Meißeni markkrahv (1103–1123) Heinrich II, Nordmarki markkrahv (1114–1128) Heinrich II, Limburgi krahv (1139–1167) Heinrich II Jasomirgott, Austria hertsog (1156–1177), Baieri hertsog 1141–1156 Heinrich XI nime all Heinrich II, Sileesia hertsog (umbes 1197–1241) Heinrich II, Bari krahv (1214–1239) Heinrich II, Brabandi hertsog (1235–1248) Heinrich II, Anhalt-Ascherslebeni vürst (1252–1267) Heinrich II (Braunschweig) Heinrich II (Braunschweig-Grubenhagen) Heinrich II, Hesseni maakrahv (1328–1376) Heinrich II, Schleswigi hertsog (1340–1382) Heinrich II, Grubenhageni vürst (–1464) Heinrich II Noorem, Braunschweig-Lüneburgi hertsog ja Braunschweig-Wolfenbütteli vürst (1489–1568) Heinrich II, Obergreizi krahv (1697–1722) Heinrich II oli Saare-Lääne piiskop Heinrich II Wrangel oli Tartu piiskop Heinrich II oli Kuramaa piiskop Heinrich II oli Saksimaa hertsog 1137–1139 (Baierimaa hertsogina Heinrich X) Henri II Heinrich
Kabney

Kabney on toorsiidist õlarätt, mida kannavad Bhutani mehed gho osana. Kabney mõõtmed on tavaliselt 90 × 300 cm. Tal on narmad. Seda kantakse pidulikel puhkudel vasakust õlast parema puusani. Salli värv näitab kandja ühiskondlikku positsiooni. Valget kabney'd kannavad tavakodanikud. Punaste triipudega valget kabney'd kannavad valdu juhtivad vallavanemad (gup'id). Siniste triipudega valget kabney'd kannavad Rahvuskogu liikmed (chimi'd). Punast kabney'd kannavad dasho'd (meessoost kuningliku perekonna liikmed ja kõrgemad ametnikud). Sinist kabney'd kannavad kuninga nõuandva kogu Lodoi Tsokde liikmed. Oranži kabney'd kannavad lyonpo'd (valitsuse liikmed). Safrankollast kabney'd kannavad kuningas ja usujuht je khenpo.
Armeenia lipp

Armeenia lipp on Armeenia Vabariigi riigi- ja rahvuslipp. Armeenias kasutatakse nime "Jeragujn" (Եռագույն 'trikoloor'). Lipu kinnitas Armeenia Vabariigi Ülemnõukogu 24. augustil 1990 seadusega "Armeenia Vabariigi riigilipust". Pärast 15. novembri 2005 konstitutsioonireforme võttis Rahvuskogu vastu 15. juunil 2006 uue seaduse "Armeenia Vabariigi riigilipust". Armeenia lipp on võrdsete horisontaalsete laidudega trikoloor. Ülemine laid on punane (PMS 199C), keskmine sinine (PMS 285C) ja alumine oranž (PMS 021C). Laiuse ja pikkuse vahekord on 1:2. Ametlik tõlgendus on järgmine. Punane sümboliseerib Armeenia mägismaad, armeenia rahva pidevat võitlust olemasolu eest, kristlikku usku, Armeenia vabadust ja iseseisvust. Sinine sümboliseerib armeenia rahva püüdlust elada rahuliku taeva all. Oranž sümboliseerib armeenia rahva loovat annet ja töökust. Punane osutab verele, mida armeenlased on eriti türklaste vastu võideldes ohverdanud oma olemasolu eest. Sinine sümboliseerib lootust ja riigi püsimist nagu taevasina. Oranž on õnnistusrikka töö värv. Lipu kavandasid armeenia emigrandid 1885. Veneetsia Armeenia Instituudi uurija preester Ghevont Ališan arvas, et armeenlased olid vikerkaarelipu saanud Piiblis kirjeldatud veeuputuse ajal, kui Noa laev heitis Ararati mäe tippu ankrusse. Ališani kavandatud lipp oli siiski puna-rohe-sinine. Vikerkaarevärve tõlgendati raskete katsumuste käes vaevelnud rahva tulevikulootuste sümbolina, mis pärineb aastatuhandete tagusest ajast. Vaieldi kaua, kuni 1918. aastal otsustati puna-sini-oranži lipu kasuks ning need värvid said uue riigi tunnuseks. Kuid lipp sai lehvida 1921. aastani. Aastatel 1921–1990 oli Armeenia territooriumil eksisteerinud Armeenia NSV lipuks Armeenia NSV lipp. Armeenia vapp Armeenia lipp andmebaasis Flags of the World (inglise keeles)
Alessandro Farnese

Alessandro Farnese on olnud Farnese suguvõsast pärit mitme isiku nimi: Alessandro Farnese (1468–1549) oli paavst Paulus III 1534–1549. Alessandro Farnese (1520–1589) oli kardinal Alessandro Farnese (1545–1592) oli Parma hertsog 1586–1592. Alessandro Farnese (1635–1689) oli Madalmaade asehaldur 1680–1682.
Austraalia lipp

Austraalia lipp on Austraalia Liidu ametlik lipp. Pärast Austraalia iseseisvumist, jaanuaris 1901, korraldati riigi- ja rahvuslipu saamiseks kavandivõistlus, millest võttis osa üle 30 000 töö, neist kuus sarnanesid võitja tööga. Lipp oli sinine kangas, mille vardapoolsesse ülanurka oli paigutatud Suurbritannia lipp, selle alla aga valge kuueharuline täht. Täht sümboliseeris Austraalia Ühendust. Lehvipoolsele väljale aga lisati viiest tähest koosnev Lõunaristi tähtkuju. Neli suuremat seitsmeharulist tähte olid Alfa, Beeta, Delta ja Gamma. Kõige väiksem, viieharuline täht aga Üpsilon. Praegusel kujul võeti lipp kasutusele 22. mail 1909, siis muudeti Suurbritannia lipu all olev täht seitsmeharuliseks. Tähe harud tähistavad Austraalia halduspiirkondi. Austraalia aborigeenid kasutavad Austraalia aborigeenide lippu. 1823-1824 1831 1851 1854 1901-1903 1903-1909 Õhuväe lipp 1948-1982 Ka Austraalia osariikidel ja territooriumitel on oma lipud: Austraalia pealinna ala lipp Lõuna-Austraalia lipp Lääne-Austraalia lipp Põhjaterritooriumi lipp Queenslandi lipp Tasmaania lipp Uus-Lõuna-Walesi lipp Victoria lipp ----- Norfolki saare lipp Austraalia vapp Austraalia lipp andmebaasis Flags of the World (inglise keeles)
Dasho

Dasho on Bhutanis tiitel, mida kannavad meessoost kuningliku perekonna liikmed ja kõrged ametnikud. Dasho kannab pidulikel puhkudel punast kabney'd. Ametnikele annab tiitli ja kabney kuningas.
Lyonpo

Lyonpo on Bhutanis tiitel, mida kannavad valitsuse liikmed (ministrid). Lyonpo kannab pidulikel puhkudel oranži kabney'd. Tiitli ja kabney annetab kuningas.
Bhutani Tervisefond

Bhutani Tervisefond (inglise Bhutan Health Trust Fund, lühend BHTF) on fond, mille eesmärk on käigus hoida tasuta esmatasandi arstiabi Bhutanis. Fond rahastab eeskätt vaktsiinide, põhiliste ravimite, süstalde ja süstlanõelte hankimist. Fond asutati 1997. aastal. Seda tutvustati Maailma Terviseorganisatsioonis 12. mail 1998. Fond alustas tegevust 35 liikmega, kelle hulka kuulusid näiteks Maailma Terviseorganisatsioon, UNICEF, UNFPA ning Šveitsi ja Bhutani koostööühing Helvetas. 1998. aastal, mille Maailma Tervishoiuorganisatsioon oli kuulutanud liikumisaastaks, tegi tollane tervishoiuminister Sangay Ngedup koos kaastöötajatega 600 km pikkuse jalgsimatka "Move for Health Walk" mööda Bhutani. Sellel tutvustati fondi ja koguti raha. Move for Health Walk
Yeshey Zimba

Lyonpo Yeshey Zimba (sündinud 1952 Punakha ringkonnas Omladama külas) on Bhutani riigitegelane. 20. juulist 2000 8. augustini 2001 ja 20. augustist 2004 5. septembrini 2005 oli ta Bhutani peaminister (Ministrite Nõukogu esimees). Ta sai keskhariduse North Point Schoolis ja 1973 bakalaureusekraadi majandusteaduse alal St. Joseph's College'is Darjeelingis (Indias). Aastal 1976 sai ta Wisconsini Ülikoolis magistrikraadi majandusteaduse alal. Ta asus 1976 tööle Bhutani riigiametnikuna. Kui 1982 asutati Bhutani keskpank Bhutan Monetary Authority, asus ta seda juhtima. Hiljem oli ta juhtivatel kohtadel kaubandus- ja tööstusametis, plaanikomisjonis ja rahandusametis. Aastal 1998 nimetati ta rahandusministriks. Praegu (2005) on ta kaubandus- ja tööstusminister. Punase kabney kandmise õiguse (dasho tiitli) sai ta 1998. aastal.
Khandu Wangchuk

Lyonpo Khandu Wancghuk (sündinud 1950) on Bhutani riigitegelane, kes oli 8. augustist 2001 14. augustini 2002 ja uuesti 7. septembrist 2006 3. augustini 2007 Bhutani peaminister. Alates 2003. aastast oli ta Bhutani välisminister. Foto: Bhutani välisminister Khandu Wangchuk ja India välisminister Rao Inderjit Singh, 2004
Lakk (pööning)

Lakk on taluhoone ülemine, laepealne katusealune ruum. Lakk oli näiteks laudal, tallil ja aidal – nendes lakkades hoiti enamasti heinu, suvel võisid seal magada ka lapsed ja noored. pööning Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 128
Sangro

Sangro (ladinakeelne nimi Sagrus) on jõgi Kesk-Itaalias Abruzzo ja Molise maakonnas. Sangro läte asub Abruzzo Rahvuspargis, Morrone del Diavolo mäe nõlval, 1602 meetri kõrgusel mere­pinnast. Jõgi suubub Aadria merre Torino di Sangros. Jõe teele on rajatud mitmeid veehoidlaid, sealhulgas Barrea ja Bomba. Sangro lisajõed on: Fondillo, Scerto, Rio Torto, Zìttola, Molinaro, Appello, Pianello, Verde di Borrello, Turcano di Rosello, Aventino, Gogna, Parello, Sangro voolab järgmiste omavalitsusüksuste territooriumil (tähestikulises järjekorras): Altino, Archi, Ateleta, Atessa, Barrea, Bomba, Borrello, Castel del Giudice, Castel di Sangro, Civitella Alfedena, Fallo, Fossacesia, Lanciano, Montebello sul Sangro, Montelapiano, Mozzagrogna, Opi, Paglieta, Perano, Pescasseroli, Pizzoferrato, Quadri, Roccascalegna, Santa Maria Imbaro, Sant'Angelo del Pesco, Sant'Eusanio del Sangro, Scontrone, Torino di Sangro, Villa Santa Maria, Villetta Barrea. Suudmel; Ateleta juures 9,2 m³/s  Sangro – pildid, videod ja helifailid Wikimedia Commonsis
Bhutani valitsejate loend

Siin on loetletud Bhutani ilmalikud valitsejad alates 1695. aastast. Gedun Chomphel (suri 1701) 1695–1701 Ngawang Tshering 1701–1704 Umdze Peljor 1704–1707 Druk Rabgye (suri 1729) 1707–1719 Ngawang Gyamtsho (suri 1729) 1719–1729 Mipham Wangpo 1729–1736 Khuwo Peljor 1736–1739 Ngawang Gyaltshen 1739–1744 Sherab Wangchuck 1744–1763 Druk Phuntsho 1763–1765 Druk Tendzin I 1765–1768 Donam Lhundub (suri 1773) 1768–1773 Kunga Rinchen 1773–1776 Jigme Singye (1742–1789) 1776–1788 Druk Tendzin II 1788–1792 Tashi Namgyal 1792–1799 Druk Namgyal 1799–1803 Tashi Namgyal (teist korda) 1803–1805 Sangye Tendzin 1805–1806 Umdze Parpop 1806–1808 Bop Choda 1807–1808 Tsulthrim Drayga (1790–1820) 1809–1810 Jigme Dragpa II 1810–1811 Yeshey Gyaltshen (1781–1830) 1811–1815 Tshaphu Dorji 1815 Sonam Drugyal 1815–1819 Tendzin Drugdra 1819–1823 Choki Gyaltshen 1823–1831 Dorji Namgyal 1831–1832 Adap Thrinley 1832–1835 Choki Gyaltshen (teist korda) 1835–1838 Dorji Norbu 1838–1847 Tashi Dorji 1847–1850 Wangchuk Gyalpo 1850 Jigme Norbu (Thimphus) 1850–1852 Chagpa Sangye (Punakhas) 1851–1852 Damcho Lhundrup 1852–1856 Kunga Palden (Punakhas) 1856–1861 Sherab Tharchin (Thimphus) 1856–1861 Phuntsho Namgyal 1861–1864 Tshewang Sithub 1864 Tsulthrim Yonten 1864 Kagyu Wangchuk 1864 Tshewang Sithub (teist korda) 1864–1866 Tsondru Pekar 1866–1870 Jigme Namgyal (1825–1881) 1870–1873 Kitsep Dorji Namgyal 1873–1877 Jigme Namgyal (teist korda) 1877–1878 Kitsep Dorji Namgyal (teist korda) 1878–1879 Chogyal Zangpo (suri 1880) märts 1879 – juuni 1880 Jigme Namgyal (kolmandat korda) 1880 – juuli 1881 Lam Tshewang (1836–1883) 1881 – mai 1883 Gawa Zangpo 16. mai 1883 – 23. august 1885 Sangye Dorji (suri 1901) 1885–1901 Yeshe Ngodub (1851–1917) 1903–1905 Ugyen Wangchuck (1861–1926) 17. detsember 1907 – 21. august 1926 Jigme Wangchuck (1902/1906–1952) 21. august 1926 – 24. märts 1952 Jigme Dorji Wangchuck (1929–1972) 24. märts 1952 – 24. juuli 1972 Jigme Singye Wangchuck (1955–) 24. juuli 1972 – 14. detsember 2006 Jigme Khesar Namgyal Wangchuck (1980–) alates 14. detsember 2006
FC Velldoris

FC Velldoris on Eesti endine jalgpalliklubi.
Dan Ariely

Dan Ariely (sündinud 29. aprillil 1967) on Iisraelis üles kasvanud ning Ameerikas töötav ja elav käitumisökonoomika ja psühholoogia professor. Ta töötab Duke'i ülikoolis, on tegev sealses Fuqua ärikoolis, kognitiivse neuroteaduse keskuses, majandusteaduskonnas ja meditsiinikoolis. Ta on ka Tagantjärgi Tarkuse uurimiskeskuse asutaja ning nõustamisfirma BEworks kaasasutaja. Ariely ettekandeid on TED konverentsil vaadatud üle 4,8 miljoni korra. Kolm tema raamatut on New York Timesi bestsellerid. Nendeks raamatuteks on: "Predictably Irrational: The Hidden Forces That Shape Our Decisions", eesti keeles "Irratsionaalne inimene. Kuidas me teeme oma igapäevaseid otsuseid"; "The Upside of Irrationality"; "The Honest Truth about Dishonesty", eesti keeles "Aus tõde ebaaususest" (2018). Kõigis raamatutes kirjeldab Ariely populaarteaduslikus stiilis nii enda kui teiste teadlaste uurimistöid ning teeb üldisemaid järeldusi, kuidas inimesed saaksid ehk oma igapäevaelus võtta vastu paremaid otsuseid. 2015. aastal ilmus Arielyl raamat: "Irrationaly Yours" Sellesse raamatusse on kogutud autori The Wall Street Journalis ilmunud vastused inimeste küsimustele. Osa neist vastustest on kirjutatud selle raamatu jaoks ümber. Lisaks on raamatusse lisatud küsimusi-vastuseid, mis The Wall Street Journalis ei ole ilmunud. Dan Ariely on sündinud New Yorgis samal ajal, kui tema isa õppis seal Columbia ülikoolis. Ariely oli 3-aastane, kui perekond kolis tagasi Iisraeli. Ta kasvas üles Ramat HaSharonis, mis on Tel Avivi lõunapiiril asuv linn. Keskkooli viimasel aastal oli ta tegev Iisraeli noorteliikumises HaNoar HaOved VeHaLomed. Dan Arielyl on poeg ja tütar. Dan Ariely Irratsionaalne inimene. Kuidas me teeme oma igapäevaseid otsuseid. Kirjastus Hermes, 2011. ISBN 9780061353239 What it feels like to know what we're all thinking. (Vaadatud 25.11.2020)
Ida-Virumaa FC Alliance U21

Kohtla-Järve JK Järve II on Eesti jalgpalliklubi Kohtla-Järve JK Järve duubelmeeskond, mis mängib II liigas.
San Salvo

San Salvo on linnaks nimetatav omavalitsusüksus (comune) Itaalias Abruzzo maakonnas Chieti provintsis. San Salvo sai linnaõigused vabariigi presidendi, Giorgio Napolitano 2007. aasta 2. märtsi dekreediga. 100 meetri kõrgusel merepinnast asuva San Salvo asustustihedus on keskmiselt 994 inimest ruutkilomeetri kohta. San Salvo piirneb järgmiste omavalitsusüksustega: Cupello, Montenero di Bisaccia (CB), Vasto. San Salvo halduspiirides asuvad järgmised asulad ja asumid: San Salvo Marina, San Salvo Stazione. San Salvo piirneb põhjas Buonanotte oru, lõunas Trigno jõe ja idas Aadria merega. Linn asub mägisel maastikul, 128 meetri kõrgusel merepinnast, liivaranna pikkus on umbes 2 kilomeetrit. Arheoloogilised leiud näitavad, et ala oli asutatud juba esiajal. Chiesa Arcipretale di San Giuseppe Chiesa "vecchia" di San Nicola Chiesa "nuova" di San Nicola Chiesa della Madonna delle Grazie Chiesa di San Rocco Chiesa della Resurrezione di Nostro Signore Gesù Cristo Palazzo di Iorio-Bruno Palazzo Cirese Casa di Falco Arco "La Cavuta" Linnamüür Palazzo de Vito Casa Artese Casa del Signore di Capracotta Palazzo Ciavatta Palazzo Sabatini Case dei Monacelli Palazzo di Mario Artese Palazzo di Pietro Artese  Prantsusmaa – Saint-Nicolas-de-Port  Austraalia – City of Swan  Ungari – Székesfehérvár Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it  San Salvo – pildid, videod ja helifailid Wikimedia Commonsis Koduleht (itaalia keeles)
Järva-Jaani Tuletõrjemuuseum

Järva-Jaani Tuletõrjemuuseum on aastal 1999 asutatud muuseum, mis asub Järva vallas Järva-Jaani asulas. Muuseumi haldab Järva-Jaani Tuletõrje Selts. Muuseum asub aadressil Pikk tn. 52 endises pritsikuuris, mis omakorda on ehitatud kunagise kirikumõisa hobusetalli vundamendile. Muuseum avati 1999. aastal Järva-Jaani Tuletõrje 100. aastase juubelipidustuste puhul. Järva-Jaani Tuletõrje Seltsi vanatehnika varjupaik Järva-Jaani pastoraat Järva-Jaani http://www.muuseum.ee/et/muuseumid/eesti_muuseumid/by_alphabet?action=details&museum_id=99 (vaadatud 15.06.2013) https://web.archive.org/web/20140412124841/http://www.jjts.ee/index.php/asukoht (vaadatud 15.06.2013) "Järva-Jaani Tuletõrjemuusemu". Puhkaeestis. Vaadatud 23.04.2021. Järva-Jaani Tuletõrje Seltsi koduleht (vaadatud 15.06.2013)
Itelmeenid

Itelmeenid (vana nimetus kamtšadalid) on paleoaasia rahvas Venemaal Kirde-Siberis Kamtšatka oblastis ja naaberaladel. Kõnelevad vene keelt ja paleoaasia keelte tšuktši-kamtšadali keelkonda kuuluvat itelmeeni keelt. 2010. aasta rahvaloenduse andmetel elas Venemaal 3193 itelmeeni, neist Kamtšatka oblastis 2394. Antropoloogiliselt kuuluvad itelmeenid mongoliidsesse põhjaaasia rassi. 18. sajandi alguses olid itelmeenid peaaegu kogu Kamtšatka poolsaare põliselanikud. Kultuuriliselt olid nad suhteliselt algelisel tasemel, elatudes põhiliselt kalapüügist. Vene võimu alla sattusid itelmeenid 17. sajandi lõpul. 18. sajandi algul hakati itelmeene vägivaldselt vene õigeusku pöörama. Suure osa itelmeenide segunemisel vene asunikega on tekkinud omapärane segarahvastik, keda kutsutakse samuti kamtšadalideks. Tänapäeval on itelmeenide venestumine jõudnud lõppfaasi, itelmeeni-vene kakskeelsus on asendumas vene ükskeelsusega. 2010. aasta rahvaloenduse andmetel oskas Venemaal itelmeeni keelt vaid 82 inimest. "Arhiivikoopia". Originaali (PDF) arhiivikoopia seisuga 6. september 2018. Vaadatud 24. juunil 2013.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia" (PDF). Originaali (PDF) arhiivikoopia seisuga 24. september 2015. Vaadatud 24. juunil 2013.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia" (PDF). Originaali (PDF) arhiivikoopia seisuga 27. jaanuar 2021. Vaadatud 24. juunil 2013.{{netiviide}}: CS1 hooldus: arhiivikoopia kasutusel pealkirjana (link) Itelmeenid Vene Impeeriumi rahvaste punases raamatus (inglise keeles) Art Leete Kamtšadaalid, maast leitud rahvas Sirp, 22.04.2016